*PROJEKTS*

LATVIJAS REPUBLIKAS MINISTRU KABINETS

|  |  |
| --- | --- |
| 2014.gada \_\_\_\_\_ | Rīkojums Nr.\_\_\_\_ |

Rīgā (prot. Nr. \_\_\_\_\_\_§)

**Par valstij piederošā nekustamā īpašuma daļas nodošanu Priekules novada pašvaldības īpašumā**

1. Saskaņā ar Publiskas personas mantas atsavināšanas likuma 42.panta pirmo daļu un 43.pantu atļaut Labklājības ministrijai nodot bez atlīdzības Priekules novada pašvaldībasīpašumā nekustamā īpašuma (kadastra Nr. 64580030064) daļu – dzīvojamo māju „Dārznieki” (kadastra apzīmējums 64580030064006) ar tai funkcionāli piederīgajām palīgēkām – garāžu (kadastra apzīmējums 64580030064007), kūti (kadastra apzīmējums 64580030064015) un tai funkcionāli nepieciešamā zemes vienības (zemes vienības kadastra apzīmējums 64580030064) daļu Pansionātā „Aizvīķi”, Aizvīķos, Gramzdas pagastā, Priekules novadā (turpmāk - nekustamais īpašums), kas ierakstīts zemesgrāmatā uz valsts vārda Labklājības ministrijas personā, pašvaldības autonomās funkcijas īstenošanai– sniegt palīdzību iedzīvotājiem dzīvokļa jautājumu risināšanā.

2. Priekules novada pašvaldībai, vienojoties ar Labklājības ministriju, veikt nepieciešamās darbības, lai nodalītu atsevišķā nekustamā īpašumā šā rīkojuma 1.punktā noteiktajai dzīvojamai mājai un tai piederīgajām palīgēkām funkcionāli nepieciešamo zemes vienības daļu.

3. Priekules novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

4. Priekules novada pašvaldībai, nostiprinot zemesgrāmatā īpašuma tiesības uz šā rīkojuma 1.punktā minēto nekustamo īpašumu:

4.1. norādīt, ka īpašuma tiesības nostiprinātas uz laiku, kamēr Priekules novada pašvaldība nodrošina šā rīkojuma 1. punktā minētās funkcijas īstenošanu;

4.2. ierakstīt atzīmi par aizliegumu atsavināt nekustamo īpašumu vai tā daļu un apgrūtināt to ar lietu tiesībām.

Ministru prezidente                L.Straujuma

Labklājības ministrs U.Augulis

06.10.2014. 16:54

256

S.Faizuļļina 67021616,

[Sjuzana.Faizullina@lm.gov.lv](mailto:Sjuzana.Faizullina@lm.gov.lv)